BJCHI รายได้พุ่ง ดันงบ Q2/61 ขาดทุนลดลง 96% เหลือ 1.79 ลบ.
BJCHI รายได้พุ่ง ดันงบ Q2/61 ขาดทุนลดลง 96% เหลือ 1.79 ลบ. จากปีก่อนขาดทุน 42.05 ลบ. ขณะที่งวด 6 เดือนขาดทุนลดลง 49.55% มาที่ 99.59 ลบ. จากปีก่อนขาดทุน 197.40 ลบ. 
14 ส.ค. 2561

บริษัท บีเจซี เฮฟวี่ อินดัสทรี จำกัด (มหาชน) หรือ BJCHI รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวขาดทุนเพิ่มขึ้น เนื่องจากรายได้อื่นในไตรมาส 2/61 เท่ากับ 5.4 ล้านบาท เพิ่มขึ้นจาก 2.4 ล้านบาท ในไตรมาส 2/60 โดยการเพิ่มขึ้นมาจากรายได้จากดอกเบี้ยรับ
ขณะที่ต้นทุนงานตามสัญญาในไตรมาส 2/61 เท่ากับ 207.5 ล้านบาท ลดลงจาก 224.5 ล้านบาท ในไตรมาส 2/60 โดยบางส่วนเป็นต้นทุนการผลิตที่ว่างเปล่า ที่ต่อเนื่องมาจากงานที่จบโครงการแล้ว พร้อมทั้ง ในไตรมาส 2/61 บริษัทมีค่าใช้จ่ายในการขายและบริหารเท่ากับ 53.9 ล้านบาท ลดลง 14% จาก 62.7 ล้านบาท ในไตรมาส 2/60 สาเหตุหลักมาจากการลดลงของปริมาณงาน
นอกจากนี้ บริษัทมีผลกำไรจากอัตราแลกเปลี่ยนในไตรมาส 2/61 เท่ากับ 132 ล้านบาท เทียบกับไตรมาส 2/60 ที่เท่ากับ 1.9 ล้านบาท ผลกำไรจากอัตราแลกเปลี่ยนที่เพิ่มขึ้นมีสาเหตุหลักจากการอ่อนค่าของเงินบาท เมื่อเทียบกับค่าเงินดอลลาร์สหรัฐจากกระแสเงินทุนจากต่างประเทศไหลออก